Document ID: 31998R0963

ΚΑΝΟΝΙΣΜΟΣ (ΕΚ) αριθ. 963/98 ΤΗΣ ΕΠΙΤΡΟΠΗΣ της 7ης Μαΐου 1998 για καθορισμό των κανόνων εμπορίας που εφαρμόζονται στα κουνουπίδια και τις αγκινάρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 2520/97 της Επιτροπής (2), και ιδίως το άρθρο 2 παράγραφος 2,
Εκτιμώντας:
ότι τα κουνουπίδια και οι αγκινάρες εμφαίνονται στο παράρτημα Ι του κανονισμού (ΕΚ) αριθ. 2200/96 μεταξύ των προϊόντων για τα οποία πρέπει να εγκριθούν κανόνες 7 ότι ο κανονισμός αριθ. 23 του Συμβουλίου, της 4ης Απριλίου 1962, περί βαθμιαίας δημιουργίας κοινής οργανώσεως αγοράς στον τομέα των οπωροκηπευτικών (3), όπως τροποποιήθηκε τελευταία από τον κανονισμό (ΕΚ) αριθ. 888/97 της Επιτροπής (4), καθόρισε στο παράρτημα ΙΙ/1 του κοινούς κανόνες ποιότητας για τα κουνουπίδια 7 ότι ο κανονισμός αριθ. 58 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 888/97, περί καθορισμού κοινών κανόνων ποιότητος για ορισμένα προϊόντα του παραρτήματος Ι Β του κανονισμού αριθ. 23 καθόρισε, στο παράρτημα Ι/6, τους κανόνες για τις αγκινάρες 7 ότι οι εν λόγω κανόνες δεν αντικατοπτρίζουν πλέον τις απαιτήσεις της αγοράς 7
ότι είναι κατά συνέπεια αναγκαίο να πραγματοποιηθεί μία ανασύσταση της εν λόγω ρύθμισης καταργώντας τον κανονισμό αριθ. 23 και το παράρτημα Ι/6 του κανονισμού αριθ. 58 και λαμβάνοντας υπόψη, για λόγους διαφάνειας στην παγκόσμια αγορά, τους κανόνες τους οποίους συστήνει για τα εν λόγω προϊόντα η Οικονομική Επιτροπή για την Ευρώπη των Ηνωμένων Εθνών 7
ότι η εφαρμογή των κανόνων αυτών πρέπει να αποσκοπεί στην εξάλειψη από την αγορά των προϊόντων μη ικανοποιητικής ποιότητας, να προσανατολίσει την παραγωγή κατά τρόπο ώστε να ικανοποιεί τις απαιτήσεις των καταναλωτών και να διευκολύνει τις εμπορικές σχέσεις με βάση το θεμιτό ανταγωνισμό συμβάλλοντας με τον τρόπο αυτό στη βελτίωση της αποδοτικότητας της παραγωγής 7
ότι οι κανόνες εφαρμόζονται σε όλα τα στάδια εμπορίας 7 ότι η μεταφορά σε μεγάλη απόσταση, η αποθήκευση για ορισμένη διάρκεια ή οι διάφοροι χειρισμοί τους οποίους υφίστανται τα προϊόντα είναι δυνατόν να συνεπάγονται ορισμένες αλλοιώσεις που οφείλονται στη βιολογική εξέλιξη των προϊόντων αυτών ή στον κατά το μάλλον ή ήττον φθαρτό χαρακτήρα τους 7 ότι πρέπει να ληφθούν υπόψη οι αλλοιώσεις αυτές στην εφαρμογή των κανόνων στα στάδια της εμπορίας που ακολουθούν το στάδιο της αποστολής 7 ότι δεδομένου ότι τα προϊόντα της κατηγορίας «extra» πρέπει να υφίστανται ιδιαίτερα φροντισμένη διαλογή και συσκευασία, και θα πρέπει να λαμβάνεται υπόψη, όσο τα αφορά, μόνο η μείωση της φρεσκάδας και της σπαργής 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι κανόνες εμπορίας που εφαρμόζονται στα κουνουπίδια, που υπάγονται στον κωδικό ΣΟ 0704 10 και στις αγκινάρες που υπάγονται στον κωδικό ΣΟ 0709 10 00 αναγράφονται αντιστοίχως στα παραρτήματα Ι και ΙΙ.
2. Οι κανόνες εφαρμόζονται σε όλα τα στάδια εμπορίας, υπό τους όρους που προβλέπονται από τον κανονισμό (ΕΚ) αριθ. 2200/96.
Εντούτοις, στα στάδια που έπονται εκείνου της αποστολής, τα προϊόντα είναι δυνατόν να παρουσιάζουν, σε σχέση με τις προδιαγραφές των κανόνων:
- ελαφρά μείωση της φρεσκάδας και της σπαργής,
- για τα προϊόντα που κατατάσσονται στις κατηγορίες εκτός από την κατηγορία «extra», ελαφρές αλλοιώσεις οφειλόμενες στην εξέλιξη και στον κατά το μάλλον ή ήττον φθαρτό χαρακτήρα τους.
Άρθρο 2
Ο κανονισμός αριθ. 23 και το παράρτημα Ι/6 του κανονισμού αριθ. 58 καταργούνται.
Άρθρο 3
Ο παρών κανονισμός αρχίζει να ισχύει την 1 Ιουλίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Μαΐου 1998.

Labels: 3
17